# ПРОЕКТ НА ДОГОВОР

**ДОГОВОР**

**№………………/……………….**

Днес, ...................... 2018 г. в гр. София между:

Сдружение „Евроинтегра“, с адрес гр. Благоевград, ул. „Бяло Море“ №4, ет. 4, ап. 4 , ЕИК 131123030, представлявано от Десислава Дамянова-Дончева, в качеството ù на Председател на Управителния съвет, наричано накратко Възложител, от една страна,

и

 …………………………ЕИК/БУЛСТАТ ……………………, с адрес ………………………, представлявано от …………………., наричано по-долу **ИЗПЪЛНИТЕЛ,** от друга страна, във връзка с проведената публична покана за определяне на изпълнител и във връзка с Решение № ………../…………2018 г. за определяне на изпълнител, се сключи настоящият договор за възлагане на публична покана, с предмет: **„Провеждане на проучване за разработване на база данни за уеб платформа“,** в рамките на проект ”Young Project Manager in CBC area“,Project Code: №16.4.2.003, Номер на договора за предоставяне на безвъзмездна финансова помощ № 96604/07.08.2017, номер на договора за предоставяне на национално съфинансиране №РД02-29-290/11.10.2017 г.

**І. ПРЕДМЕТ НА ДОГОВОРА**

**Чл.1.** (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу възнаграждение да извърши **„Провеждане на проучване за разработване на база данни за уеб платформа“.**

 (2) Услугите ще бъдат изпълнени съгласно утвърдената от **ВЪЗЛОЖИТЕЛЯ** документация и техническата спецификация и в съответствие с офертата на **ИЗПЪЛНИТЕЛЯ**.

(3) При изпълнението на договора следва да се спазват изискванията на действащото европейско и национално законодателство и актовете в областта на Европейските структурни и инвестиционни фондове, правилата на Европейското териториално сътрудничество и съгласно правилата и условията по проект ”Young Project Manager in CBC area“,Project Code: №16.4.2.003, Номер на договора за предоставяне на безвъзмездна финансова помощ № 96604/07.08.2017, номер на договора за предоставяне на национално съфинансиране №РД02-29-290/11.10.2017 г. (4) С подписването на настоящия договор **ИЗПЪЛНИТЕЛЯТ** декларира, че е запознат с действащите правила на финансиращата институция.

**II. ЦЕНА И УСЛОВИЯ ЗА ПЛАЩАНЕ**

**Чл. 2.** (1) Общата цена на договора е в размер на ……………………………(…………………………………..) без включен ДДС и …………………………. (………………………………) лв. с включен ДДС.

(2) Общата цена за изпълнение на договора е определена съгласно офертата на **ИЗПЪЛНИТЕЛЯ** както следва:

| **№** | **Услуга** | **Единица мярка** | **Брой единици** | **Единична цена в лева без ДДС** | **Обща сума в лева без ДДС** |
| --- | --- | --- | --- | --- | --- |
|  | „Провеждане на проучване за разработване на база данни за уеб платформа“ | брой | 1 |  |  |

 (3) Цената на договора включват всички разходи на **ИЗПЪЛНИТЕЛЯ** по изпълнение на предмета на настоящия договор.

(4) Плащането на цената по договора се извършва по следните начини:

1. Окончателно плащане в размер на 100 % от стойността на договора, платимо в рамките на 14 работни дни, след извършване на предмета на договора в пълен обем, подписване на приемо-предавателен протокол и представяне на оригинална фактура.

(5) Цената се изплаща в лева, по банков път, по банковата сметка на **ИЗПЪЛНИТЕЛЯ**: IBAN ……………… BIC ……………… при Банка…........ клон......................

**III. ПРАВА И ЗАДЪЛЖЕНИЯ НА СТРАНИТЕ**

**Чл.3.ИЗПЪЛНИТЕЛЯТ** се задължава:

1. Да организира и извърши всички дейности, предмет на настоящия договор, качествено, в определените срокове и в съответствие с изискванията, посочени в Техническата спецификация;

2. Да извърши услугите в съответствие с офертата си.

3. При необходимост от промяна на графика за изпълнение на дейностите, **ВЪЗЛОЖИТЕЛЯ** уведомява **ИЗПЪЛНИТЕЛЯ**, който следва в срок от 3 (три) работни дни да предложи за съгласуване актуализиран график.

4. Да отстранява пропуски и нередности по предмета на поръчката.

5. Да представя при поискване от страна на **ВЪЗЛОЖИТЕЛЯ** информация за хода на изпълнението на договора, както и да уведомява писмено **ВЪЗЛОЖИТЕЛЯ** за всички възникнали трудности при изпълнение на дейностите по договора, които могат да осуетят постигането на крайните резултати и мерките, които са взети за отстраняването им.

6. Да проведе дейностите, предмет на договора, по изискванията за информация и публичност на Програма Interreg V – A Румъния-България.

7. Да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор, която **ВЪЗЛОЖИТЕЛЯТ** няма интерес да бъде разкривана. **ИЗПЪЛНИТЕЛЯТ** поема задължение да осигури тези действия от всяко лице от екипа си.

8. Да изпълнява задължението за съдействие за счетоводни отчети и съдействие при технически и финансови проверки;

9. **ИЗПЪЛНИТЕЛЯТ** е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

10. **ИЗПЪЛНИТЕЛЯТ** е длъжен при поискване от **ВЪЗЛОЖИТЕЛЯ** да му предоставя достъп до финансовата документация и до документацията, касаеща изпълнението на договора, както и достъп до помещенията на **ИЗПЪЛНИТЕЛЯ**, в които последната се съхранява. Задължение по предходното изречение **ИЗПЪЛНИТЕЛЯТ** има и при поискване на проверки от страна на компетентните органи.

11. Срокът за съхранение на всички документи, свързани с изпълнението на договора, е 5 (пет) години след закриването на Програмата или за период от три години след годината, през която е извършено частично закриване. Сроковете спират да текат в случай на съдебни процедури или по надлежно обосновано искане на Европейската комисия.

12. Да изпълнява указанията и изискванията на **ВЪЗЛОЖИТЕЛЯ,** изразени при съгласуване, одобряване и приемане изпълнението на отделните дейности по договора, да отстранява недостатъци и пропуски и да внася исканите поправки, съответно - да извършва преработка за своя сметка, в срок, определен от **ВЪЗЛОЖИТЕЛЯ.**

13.В срок до 30 (тридесет) календарни дни да сключи договор за подизпълнениекогато е обявил в офертата си ползването на подизпълнител. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ**.

**Чл. 4. ИЗПЪЛНИТЕЛЯТ** е длъжен да съгласува с **ВЪЗЛОЖИТЕЛЯ** всички свои правнообвързащи действия, както и такива, които водят или биха могли да доведат до разходи за сметка на **ВЪЗЛОЖИТЕЛЯ**.

**Чл. 5. ИЗПЪЛНИТЕЛЯТ** има право:

1. Да получи достъп до цялата необходима за целите на изпълнението информация и документация, както и до всички служители, които могат да окажат съдействие или да предоставят информация за целите на изпълнението;

2. Да иска от **ВЪЗЛОЖИТЕЛЯ** приемане на дейностите съгласно условията по настоящия договор;

3. Да получи уговореното възнаграждение за изпълнение предмета на договора.

**Чл.6.ВЪЗЛОЖИТЕЛЯТ** се задължава:

1. Да приеме изпълнението от **ИЗПЪЛНИТЕЛЯ** по реда и при условията на настоящия договор;

2. Да заплати дължимата цена по реда и при условията на настоящия договор;

3. Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично писмено упомената от **ИЗПЪЛНИТЕЛЯ** като такава.

**Чл. 7. ВЪЗЛОЖИТЕЛЯТ** има право:

1. Да получи точно и качествено изпълнение на възложените дейности по чл.1, ал.1 от настоящия договор в уговорените срокове, без недостатъци и отклонение от уговореното в условията на настоящия договор и Техническото предложение, Приложение №1

2. Да дава указания на **ИЗПЪЛНИТЕЛЯ,** чрез упълномощените от него лица, по повод изпълнението на възложените дейности и да изисква доработване, допълване, преработване и др. в случаите, когато същите са непълни, не съответстват на изискванията му и не са постигнати резултатите, съгласно Техническата спецификация.

3. Да направи искане за промени при констатирано несъответствие с условията и обхвата на настоящия договор.

4. Да получава информация за хода на изпълнението на този договор.

**Чл. 8.** Приемането на дейностите по настоящия договор се удостоверява с приемо-предавателни протоколи, подписани от страните и съдържащи изрично изявление за приемане на съответния резултат.

**IV. ГАРАНЦИЯ ЗА ИЗПЪЛНЕНИЕ**

**Чл. 9** (1) **ИЗПЪЛНИТЕЛЯТ** се задължава при подписване на договора да представи гаранция за изпълнение на задълженията си по него, възлизаща на 5 /пет/ на сто от стойността на договора без включен ДДС, в размер на ………………. /цифром и словом/ лева.

(2) Гаранцията за изпълнение се представя в една от формите съгласно условията на публичната покана.

 (3) При качествено, точно и съобразено с клаузите на настоящия договор изпълнение, **ВЪЗЛОЖИТЕЛЯТ** освобождава гаранцията в пълен размер след изпълнение на предмета на договора в срок до 60 (шестдесет) календарни дни и подадена писмена молба от **ИЗПЪЛНИТЕЛЯ**, без да дължи лихви за периода, през който сумите законно са престояли у него.

(4) В случай на некачествено, непълно или лошо изпълнение, **ВЪЗЛОЖИТЕЛЯТ** усвоява гаранцията до максималния й размер.

**V. УСЛОВИЯ И СРОКОВЕ ЗА ИЗПЪЛНЕНИЕ НА ДОГОВОРА**

**Чл. 10.** (1)Настоящият договор влиза в сила от датата на подписването му като срокът за изпълнението му е до …….. (…………….) месеца от датата на сключване на договора за обществена поръчка, но не по-късно от ……………….. г.

 (2) В срок от 10 (десет) календарни дни, считано от подписване на настоящия договор, избраният **ИЗПЪЛНИТЕЛ** трябва да представи за одобрение от **ВЪЗЛОЖИТЕЛЯ** или определени от него отговорни лица, конкретизиран план-график за работа.

 **VI. ПУБЛИЧНОСТ**

**Чл. 11.** За всички дейности, когато е приложимо, **ИЗПЪЛНИТЕЛЯТ** следва да осигурява публичност и информираност по финансирането на този договор като следва условията на Техническата спецификация. Изготвените доклади, **ИЗПЪЛНИТЕЛЯТ** следва да визуализира, съгласно описаните задължения на **ИЗПЪЛНИТЕЛЯ** за осигуряване на информация и комуникация в съответствие с разпоредбите на Наръчника за визуалнa идентичност по Програмата.

**VII. КОНФЛИКТ НА ИНТЕРЕСИ**

**Чл. 12. ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**VІ. СЧЕТОВОДНИ ОТЧЕТИ И ФИНАНСОВИ ПРОВЕРКИ**

**Чл. 13.** (1) **ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

(2) **ИЗПЪЛНИТЕЛЯТ** трябва да гарантира, че данните, посочени в исканията за плащане, отговарят на тази счетоводна документация, която ще бъде налична до изтичането на сроковете за съхранение на документацията по проекта.

(3) **ВЪЗЛОЖИТЕЛЯТ** има право да развали договора, ако **ИЗПЪЛНИТЕЛЯТ** не изпълни задължение по този член и/или откаже да възстанови получени суми, заедно със съответната лихва, чието връщане е поискано от съответния орган от **ВЪЗЛОЖИТЕЛЯ**, като последица от неизпълнението на **ИЗПЪЛНИТЕЛЯ**. Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допуснатото нарушение.

**VIII. НЕРЕДНОСТИ**

**Чл. 14.** (1) **ИЗПЪЛНИТЕЛЯТ** се задължава да не допуска нередности при изпълнението на договора.

(2) „Нередност” е всяко нарушение на разпоредба на правото на Европейския съюз, произтичащо от действие или бездействие на **ИЗПЪЛНИТЕЛЯ**, което има или би имало като последица нанасяне на вреда на общия бюджет на Европейския съюз, като отчете неоправдан разход в общия бюджет.

(3) В случай на нередност, допусната или извършена от **ИЗПЪЛНИТЕЛЯ**, той дължи възстановяването на точния размер на причинената вреда.

(4) **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** възстановяване на неправомерно получени суми, следствие на допусната нередност. Ако сумите не бъдат възстановени в определения от **ВЪЗЛОЖИТЕЛЯ** срок, той има право да ги прихване от последващи плащания към **ИЗПЪЛНИТЕЛЯ**.

(5) **ВЪЗЛОЖИТЕЛЯТ** има право да развали договора и да усвои гаранцията за изпълнение по чл.9 ако **ИЗПЪЛНИТЕЛЯТ** допусне нередност и/или откаже да възстанови получени суми, заедно със съответната лихва, следствие от допусната нередност. Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допусната нередност.

**IХ. КОНФИДЕНЦИАЛНОСТ**

**Чл. 15** (1) **ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и/или по повод изпълнението на договора.

(2) **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

(3) **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица.

**Х. НЕУСТОЙКИ**

 **Чл. 16.** (1) **ИЗПЪЛНИТЕЛЯТ** дължи неустойка при некачествено и/или ненавременно изпълнение на задълженията по настоящия договор в размер на до 10 % (десет процента) от стойността на неизпълнението.

(2) При забава за изпълнение на задължението за заплащане на цената по договора **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,1% (нула цяло и един процента) от стойността на дължимото плащане по договора за всеки просрочен ден, но не повече от 10 % (десет процента) от цената на договора.

 (3) Паричните вземания по договора за обществена поръчка и по договорите за подизпълнение са прехвърляеми, могат да бъдат залагани и върху тях може да се извършва принудително изпълнение.

 **ХІ. НЕПРЕОДОЛИМА СИЛА**

**Чл. 17.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**Чл. 18.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 19.** Докато трае непреодолимата сила, изпълнението на задължението се спира.

**Чл. 20.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**ХIІ. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

**Чл. 21.** Настоящият договор се прекратява:

1. по взаимно съгласие, изразено в писмен вид;

2. при виновно неизпълнение на задълженията на една от страните по договора с 15–дневно писмено предизвестие от изправната до неизправната страна;

3. при констатирани нередности или конфликт на интереси с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

4. при предсрочно прекратяване на договора за БФП или липса на финансиране по Програмата.

5. с окончателното му изпълнение.

**Чл. 22.** Настоящия договор не е сключен под условие от финансиране.

**ХІІI. ИЗМЕНЕНИЯ НА ДОГОВОРА**

**Чл. 23.** Настоящият договор може да бъде изменян само на основанията, предвидени в Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове

**ХIV. ОБЩИ УСЛОВИЯ**

**Чл. 24.** Всяка страна се задължава при промяна на адреса и банковите си сметки да уведоми незабавно другата страна.

**Чл. 25.** По отношение на този договор ще се прилага и той ще бъде тълкуван в съответствие с българските закони. Страните се съгласяват, че разглеждането на споровете, свързани с изпълнението и тълкуването на този договор, ще бъде в подведомствеността на българските съдилища.

Настоящият договор се състави и подписа в четири еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са следните приложения:

Приложение № 1 – Техническа спецификация;

Приложение № 2 – Предложение за изпълнение на поръчката.

**ВЪЗЛОЖИТЕЛ ИЗПЪЛНИТЕЛ**

/подпис, име и длъжност, печат/ /подпис, име и длъжност, печат/